Brann må vinne i Dublin - ElskerSport.
Hjem Europa League Brann må vinne i Dublin
Bilde: Tallaght Stadium, Wikipedia
Shamrock Rovers har en gyllen mulighet til å ta seg videre på bekostning av Brann. Det første oppgjøret i Bergen endte nemlig 2-2…
Brann tok ledelsen i hjemmemøtet med irene, i den første av Europa League-kampene. Branns egen Amer Ordagic bragte balanse i regnskapet med et selvmål, før Veton Berisha igjen sendte rødtrøyene i føringen fra krittmerket. Bergens store stolthet maktet imidlertid ikke holde helt inn. Shamrock-forsvarer Roberto Lopes satte inn utligningsmålet i siste spilleminutt.
2-2 gjør at det er Shamrock Rovers som har kontrollen, etter to bortemål. Brann må muligens være nødt til å vinne i Dublin for å ta seg videre til 2. kvalifiseringsrunde.
Ingen av disse lagene har vært i aksjon siden forrige ukes møte. Uavgjort mot Shamrock betyr at Brann står uten seier på de fire seneste kampene. De tre siste har alle endt uavgjort (0-3-1).
Nilsens gutter har kun tapt tre kamper på fremmed gress denne sesongen (6-2-3). Tre av gevinstene har vel og merke kommet mot beskjeden motstand i NM-sammenheng. Brann har ikke gått seirende av banen i en bortekamp siden vi leste mai av kalenderen.
Selv om statistikken kanskje taler mot at Brann får den borteseieren de trenger, er de priset som knepne favoritter. Brann gir 2.55 i odds for seier. Shamrock Rovers og Uavgjort kan handles til 2.60 og 3.15 henholdsvis.
Årsaken til at nordmennene er favoritter skal tilskrives Shamrocks egen form. Klubben befinner seg på andreplass i den irske Premier League – åtte poeng bak lederlaget Dundalk. Vertene har imidlertid kun vunnet én av de seks seneste kampene (1-3-2).
Siden ingen av disse klubbene synes å være i stand til å vinne om dagen, er det fristende å satse på uavgjort til 3.15 i odds. Spesielt når vi vet at både 0-0 og 1-1 vil være tilstrekkelig for hjemmelaget til å sikre avansement på bortemål.
Vi ble vitne til fire scoringer i det første oppgjøret, noe som gjør at begge lagene scorer (1.69) høyaktuelt. Brann har ikke annet valg enn å angripe, og Over 2.5 scoringer til 1.90 er dermed et godt spill.